Diari Oficial de la Generalitat Valenciana


Sumari del DOGV 8893, del 28-08-2020 (2020/5499)

Notificació de la sentència dictada en el procediment ordinari número 1038/2018.
--------------------------------------------------------------------------------

### Dades del document

Número de DOGV
:   8893

Data del DOGV
:   28-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5499


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el procediment ordinari número 1038/2018. [2020/5499]  
En el present procediment ordinari [ORD] - 001038/2018, seguit a instàncies de CaixaBank, SA, contra Aurelio Lara Rios i María del Carmen Belenguer Guzmán, s'ha dictat sentència, que diu literalment:  
  
  
Sentència 129/20  
València, 12 de juny de 2020  
María Ángeles Chuliá Cerni, he vist les presents actuacions de judici ordinari seguides a instàncies de CaixaBank, SA, representada pel procurador Gil Bayo i assistida per la lletrada Sáez Castro, contra Aurelio Lara Rios i María del Carmen Belenguer Guzmán, en rebel·lia, en vista dels següents:  
  
Dispositiva  
Estime parcialment la demandada interposada per CaixaBank, SA, contra Aurelio Lara Rios i María del Carmen Belenguer Guzmán i declare el venciment anticipat del contracte de préstec convingut en escriptura pública de 4/7/06, amb la novació feta de l'11.10.2010, 25/2/11 i 27/4/11; condemne les parts demandades al pagament de totes les quantitats degudes per principal, així com interessos ordinaris reportats, que ascendeixen a 349.847,79 euros més els interessos remuneratoris que sobre el capital es continuen reportant des del 10/5/16 fins a sentència, amb posterior aplicació d'allò que es preveu en l'article 576 LEC; declare que l'actora té dret a sol·licitar l'execució de sentència, amb càrrec, entre d'altres, al dret real d'hipoteca que garanteix el compliment de les obligacions pecuniàries del contracte, conservant la seua preferència i rang. No pertoca condemna a costes.  
Manera d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs es prepararà per mitjà d'un escrit presentat en aquest jutjat en el termini de 20 dies hàbils comptats des de l'endemà de la notificació, i s'hi exposaran les al·legacions en què es base la impugnació, a més de citar la resolució apel·lada i els pronunciaments que impugna (art. 458 LEC), i amb l'acreditació prèvia d'haver-se consignat 50 euros en el compte de depòsits i consignacions d'aquest jutjat, on s'indicarà sempre en concepte de «Recurs», seguit del codi 02 Civil-Apel·lació», i s'indicaran aquests conceptes i codi després dels 16 dígits del compte expediente (separats per un espai), si es realitzara mitjançant transferència bancària. S'han de realitzar tants ingressos diferenciats com resolucions a recórrer (disposició addicional 15a LO 1/2009, de 3 de novembre).  
Així ho acorde i signe.  
Atés que aquests demandats, Aurelio Lara Ríos i María del Carmen Belenguer Guzmán, es troben en parador ignorat, s'expedeix aquest edicte perquè els servisca de notificació de forma deguda.  
  
València, 16 de juny de 2020.- La lletrada de l'Administració de justícia: Mónica Rubio Solanes.